stanford-oval/wikipedia huggingface dataset:
שני דייוויס

שני ארל דייוויס (באנגלית: Shani Earl Davis;‏ נולד ב-13 באוגוסט 1982) הוא ספורטאי אמריקאי המתחרה בהחלקה מהירה על הקרח, אלוף אולימפי, בעל 4 מדליות, מהן 2 זהב ו-2 כסף משתי אולימפיאדות (טורינו 2006 וונקובר 2010), אלוף עולם ושיאן עולם (8 שיאי עולם, 2 מהם נוכחיים 2014). הוא הספורטאי כהה העור הראשון שזכה במדליית זהב באולימפיאדת חורף. הוא הספורטאי הראשון שהגן על תוארו בהחלקה ל-1000 מטר.
דייוויס הוא הגבר השני בהיסטוריה, אחרי אריק היידן שזכה באליפות העולם הן בקרב רב והן בספרינט. הוא זכה ב-53 תארים בגביע העולם בהחלקה מהירה על הקרח, מקום שני בכל הזמנים.
דייוויס זכה פעמיים (2005 ו-2009) בפרס אוסקר מתיסן.
דייוויס מדורג ראשון בעולם באדלסקלנדר, בתוצאה של 144.806 נקודות.
באולימפיאדת פיונגצ'אנג (2018) נעדר מטקס פתיחת המשחקים האולימפיים כמחאה על אי בחירתו לנושא דגל המשלחת.
שיאיו האישיים

| מרחק | זמן |
| --- | --- |
500 מטר: 34.78 שניות
1000 מטר: 1:06.42 דקות, שיא עולם נוכחי
1500 מטר: 1:41.04 דקות, שיא עולם נוכחי
5000 מטר: 6:10.49 דקות
10000 מטר: 13:05.94 דקות
אדלסקלנדר: 144.806 נקודות, 1 בעולם
הערות שוליים

↑  אוסקר מתיסן היה ספורטאי נורווגי, התחרה בהחלקה מהירה על הקרח וזכה 5 פעמים בתואר העולמי בקרב רב בשנים 1908–1914, בטרם נערכו אולימפיאדות החורף
↑  Adelskalender - בהחלקה על קרח, הוא דירוג עולמי למהירות החלקה של מתחרים בכל הזמנים, ב-4 מרחקים (500 מטר, 1500 מטר, 5000 מטר, ו-10000 מטר), המבוסס על שיאים אישיים של המתחרים
| --- | --- |
בקרת זהויות :  ISNI: 0000 0004 4885 2798  NTA: 291007597  VIAF: 282912107   WorldCat (עם VIAF): 282912107
שלח (צמח)

| שלח |
| --- | --- |
 מרבד פריחה בהר הנגב הגבוה, עם צבעוני המדבר,   שמשון הדור ובן-שלח מנוצה (בלבן)
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צלפאים
משפחה:: מצליבים
סוג:: שלח
שם מדעי
 Erucaria ‏גרטנר, 1791
שֶׁלַח (שם מדעי: Erucaria) הוא סוג קטן במשפחת המצליבים, המאופיין בפרחים ורודים. בארץ ישראל גדלים בר ארבעה מינים מסוג זה.
תיאור הסוג

זהו סוג קטן, הכולל עשבים חד-שנתיים זקופים, בעלי פרח ורוד. פריחתם הבולטת חלה בעונת האביב, ולעיתים יוצרת מרבדים צפופים. תכונה זו בולטת במיוחד במין שלח הערבות, הנוטה ליצור מרבדי פריחה מרהיבים בחבל הספר- המעבר בין החבל הים-תיכוני לחבל המדברי בארץ ישראל.
השם העברי של הסוג רומז על צורת הפרי; 'שלח' הוא מילה נרדפת לחרב קצרה, ואכן צורת הפרי האופיינית לסוג דומה במקצת לצורת חרב. כמו כן 'סליח' הוא אחד השמות הערביים לצמח זה ולקרוביו. השם הלטיני, Erucaria, נגזר משם סוג קרוב במשפחה, Eruca, שבעברית נקרא 'בן-חרדל'.
תיאור הסוג > השקפות סיסטמטיות שונות

קיימות השקפות סיסטמטיות מנוגדות באשר להגדרת הסוג, ונדמה שנדרשת חקירה נוספת של מיני סוג זה והקרובים לו, כדי להביא לאבחנה חדה ביניהם. על-פי השקפה אחת, מדובר בסוג שכולל 16 מינים, שתפוצתם באזור הסהרו-ערבי ובאירנו-טורני. על פי השקפה שונה, הסוג כולל 6 מינים בלבד ותפוצתו באזור הים-תיכוני.
סוגים אשר מגלים קרבה לסוג שלח הם 'בן-שלח' (Reboudia) שכולל שני מינים, אחד מהם- 'בן-שלח מנוצה'- נחשב כיום כשייך לסוג שלח, אך שמו העברי נשאר זהה לשם הקודם. סוג קרוב נוסף הוא Bunias, שנבדל ממנו בפרחיו הצהובים. יש לציין בהקשר זה, שקיימים סוגים במשפחה בעלי שם דומה, כדוגמת 'שלחלח' (pseuderucaria), ו-Eruca בן-חרדל. שמות אלה מעידים על דמיון חיצוני בלבד, וצמחים אלו אינם קרובים פילוגנטית לסוג שלח.
תיאור מורפולוגי

על סוג זה נמנים עשבים חד-שנתיים חסרי שיערות, שלרוב גדלים בצורה זקופה. עלי הצמח מנוצים- כלומר, מחולקים לעלעלים בצורה המזכירה סידור נוצה. הפרח אופייני למשפחה ובולט- עלי הכותרת כפול מאורך עלי הגביע. צבע הכותרת לרוב ורוד, ולעיתים רחוקות סגול או לבן. הפרחים ערוכים בתפרחת מטיפוס אשכול.
לשלח פרי אופייני. הפרי הוא מטיפוס תרמיל, ונחלק לשני חלקים: החלק הקרוב לגבעול מחולק לשני מגורות, ומכיל 2–8 זרעים. חלק זה נפתח עם ההבשלה. החלק השני מרוחק מן הגבעול, הוא מכונה 'מקור' בשל דמיונו למקור הציפור. הוא מכיל 1–3 זרעים. לרוב, הפרי תפוח ורחב במקומות בהם יש זרעים, וצר יותר במקומות בהם אין זרעים; מראה זה נקרא ' פרי משונץ'.
מיני הסוג

בן-שלח מנוצה (Erucaria microcarpa) – צמח נפוץ מאוד בחבלים המדבריים ובחבלי הספר של ארץ ישראל. צבע הפרח בהיר בהשוואה לשאר מיני הסוג. בעבר שויך לסוג 'בן-שלח' (Reboudia)
שלח מאונקל (Erucaria pinnata) – גדל בארץ בקרקעות חוליות באזורים מדבריים, כדוגמת הנגב. הפרי מאונקל או דמוי קרס בצורה אופיינית, ובכך נבדל משאר מיני הסוג.
שלח ספרדי (Erucaria hispanica) – גדל בבתי גידול עשבוניים, לרוב מופרעים כדוגמת צידי דרכים, בכל החבלים הים-תיכוניים של הארץ. גבוה יחסית לשאר מיני הסוג, ופריחתו מאוחרת יותר.
שלח הערבות (Erucaria rostata) – גדל בבתי גידול יובשניים יותר מהמין הקודם, ונמוך ממנו. פעמים רבות גדלים פרטים רבים בשטח קטן, ויוצרים מרבד פריחה שובה-עין.
לקריאה נוספת

נעמי פינברון-דותן ואבינעם דנין, המגדיר לצמחי בר בארץ-ישראל, ירושלים: הוצאת כנה, 1991, עמ' 264–265. (הספר בקטלוג ULI)
אבי שמידע, החי והצומח של ארץ ישראל, תל אביב: משרד הביטחון – ההוצאה לאור, 1983, כרך 10, עמ' 117–118.
שני גנים

| --- | --- |

 מידע כללי
 מאת:  יונה וולך
 שפת המקור:  עברית
 סוגה:  שירה
 הוצאה
 הוצאה:  הוצאת דגה
 מספר עמודים:  60
 קישורים חיצוניים
 הספרייה הלאומית:  001901414
שני גנים הוא כותר ספר אוסף שיריה של המשוררת יונה וולך, אשר ראה אור בהוצאת "דגה" בשנת 1969.
הספר המשיך את המגמה שהסתמנה בשירתה באוסף השירים דברים, שבו נתנה ביטוי, הן למנעד ערכים וביטויים שנלקחו מן המורשת היהודית לדורותיה, ובכלל זה לאירועי הקמת המדינה, והן לרוח היצירה האופיינית של שנות השישים, בספרות, מוזיקה ואמנות במערב, ובמגזרי החברה הישראלית שהושפעו ממנה.
בהקשר העברי והישראלי חידש הקובץ בשלושה נושאים, שוולך התמקדה בהם לאורך זמן: תיאור חוויות הנפש על כל שירטוטיה ופיתוליה בפתיחות ובהדגשת העצמיות החווה אותם, ובכלל זה חוויות של אהבות לבני זוג שונים, וכל זאת בשימוש מקורי וחדשני, לעיתים תוך כדי שימוש לא תקני (כביכול), בשפה העברית.
שירים בקובץ

אוֹיוֹי
כלבן
לדן שומרון אחרי התאונה
לפני שנה
שיר קדמשנתי - עובד והולחן על ידי אילן וירצברג
את, מאהֵב?
יד שחורה
לא רצינו
איש טוב אוהב את פִּתיה
[וכל נשיפה הייתה אוי]
אבי ואמי יצאו לציד
הבובה של גוגול
בדיוק נמרץ (א-ד)
שם הרחק
[רוח אהבתי, מסתובבים דברים]
[ לא יכולתי לעשות עם זה כלום ] - עובד והולחן על ידי אילן וירצברג,
לעמנואל של הפסל
לחיה של הפסל
במבי כל החיים
[ההכרה שלי נמוגה] - עובד והולחן על ידי רונה קינן
שני גנים [אם היו גדלים בך צִמוקים מכף רגל ועד ראש]
מת בארץ
הבית ריק
השיר הזה היה צריך וגו'
לולה
[איך לפתוח שטיח]
לֹאלמילאאֵל
לחטוף בארץ
[והספינה פלחה בערוגת פרחים]
האם הלכי נפש אלה זִכרון
אני הולך במישור ונהנה
בנוף שקודם מים כיסו
[אדם צובר זִכרונות] - עובד והולחן על ידי שמעון גלבץ
קול זהב וקול בשר
מפלצת האָילה הולחן על ידי אילן וירצברג,
שני גנים [וּלגן אחד כל הפֱּרות צהֻבים ובשלים וכֻלו עגֹל]
הערות שוליים

↑  ראו למשל: נורית בוכוייץ, הפוסט-מודרניים הראשונים, באתר אגוד כללי של סופרים בישראל.
↑  ראו: שיר קדמשנתי (סקס אחר), באתר  youtube, ובוצע על ידי אילן וירצברג ושמעון גלבץ, וכן על ידי דנה אינטרנשיונל.
↑  הולחן בידי אילן וירצברג
↑  הולחן על ידי אילן וירצברג
↑  הולחן בידי דני שושן והושר בפי ירדנה ארזי
↑  ראו: לא יכולתי לעשות עם זה כלום, באתר  youtube.
↑  ראו: ההכרה שלי נמוגה, באתר youtube.
↑  הולחן על ידי שמעון גלבץ
↑  ראו: אדם זכרונות, באתר  shironet.
↑  ראו המלל: מפלצת האילה, באתר newlibrary.
שרלוט זולוטוב

| --- | --- |
אין תמונה חופשית
 לידה:  26 ביוני 1915 נורפוק, ארצות הברית 
 פטירה:  19 בנובמבר 2013 (בגיל 98) הייסטינגס על ההדסון, ארצות הברית 
 מדינה:  ארצות הברית 
 שם עט:  Sarah Abbott, Charlotte Bookman 
 שפות היצירה:  אנגלית 
 בן או בת זוג:  Maurice Zolotow 
 צאצאים:  Crescent Dragonwagon, Steve Zolotow 
 פרסים והוקרה:  מדליית רג'ינה (2002) 
 charlottezolotow.com
 
שרלוט זולוטוב (באנגלית: Charlotte Gertrude Zolotow;‏ 26 ביוני 1915 – 19 בנובמבר 2013) הייתה סופרת ועורכת ספרי ילדים יהודיה אמריקאית. כתבה כ–70 ספרים וערכה כ–100.
קורות חיים

שרלוט גרטרוד שפירו נולדה בנורפוק, וירג'יניה בארצות הברית. שרלוט, הבת השנייה והצעירה ביותר של לואיס ואלה שפירו, נולדה באותו תאריך כמו אחותה דורותי – 26 ביוני, המבוגרת ממנה בשש שנים. אב המשפחה היה עורך דין שהפך ליזם כושל והאם הייתה סופרג'יסטית שעבדה עבודת צדקה למען יהודים. החיים במשפחת שפירו היו חסרי ודאות וביטחון כלכלי ובני המשפחה נאלצו לנדוד ברחבי ארצות הברית: דטרויט, מישיגן; ברוקלין, מסצ'וסטס; ובסופו של דבר התמקמו בעיר ניו-יורק. בשל המעברים הרבים, שפירו חוותה לא פעם את תחושת "הילדה החדשה". היא הרכיבה משקפיים, הסתובבה עם גשר על שיניה וסבלה מעקמת (סקוליוזיס). כל אלו הגבירו את תחושת הבדידות והזרות שחשה בילדותה.
ספרים היו נחמתה, ומוקדם מאוד היא החליטה להיות סופרת; בנוסף, היא הייתה נחושה לזכור את רגשותיה בילדות גם כמבוגרת ולבטא אותם בספריה. בשנות השלושים של המאה ה-20 למדה שרלוט אמנות, כתיבה ופסיכולוגיית ילדים באוניברסיטת ויסקונסין. שם פגשה את מאוריס זולוטוב, ביוגרף הוליוודי שעימו התחתנה בשנת 1938 עד לגירושיהם בחלוף 31 שנים, בשנת 1969.
ב-1946 נולד לזוג בנם, סטפן – שגדל להיות שחקן פוקר מקצועי ולזכות פעמיים באליפות העולם בפוקר; ב-1952 נולדה בת, אלן (כיום Crescent Dragonwagon) שכמו אמהּ, גדלה להיות סופרת ילדים.
זולוטוב נפטרה ב-2013 בביתה שבניו - יורק בגיל 98.
פעילות מקצועית

לאחר סיום לימודיה האקדמיים, החלה זולוטוב לעבוד במחלקת ספרי המבוגרים של הוצאת הספרים Harper & Brothers (כיום HarperCollins). במהרה עברה זולוטוב למחלקת הילדים, שם עבדה תחת אורסולה נורדסטרום, עורכת הספרים האגדית. השתיים התקרבו מאוד וחלקו תפיסות דומות: הן התנגדו להתייחסות רגשנית לילדות, וסירבו להמתקה מאולצת של המציאות איתה ילדים מתמודדים; כפי שהיה נפוץ באותה תקופה. ב־1944, בהשגחת נורדסטרום, כתבה זולוטוב את ספר הילדים הראשון שלה: “The Park Book”, שאויר על ידי H. A. Rey (מאייר ספרי ג'ורג' הסקרן); כך התחילה הקריירה של זולוטוב בשני תחומים: כתיבה ועריכה של ספרי ילדים.
ספריה של זולוטוב הציעו לילדים מכל הגילים מבט רציני אך רחום על נושאים כמו כעס, קנאה ומוות והם תורגמו ליותר מ - 15 שפות שונות. אותנטית, חביבה ומצחיקה, זולוטוב מעולם לא התנשאה על קוראיה ולא הפחיתה מחשיבות הבעיות - הגדולות והקטנות, שעמדו בפניהם. ספרה המוכר ביותר הוא "מר ארנב והמתנה הנפלאה" (1962) שאויר על ידי Maurice Sendak, המספר על ילדה קטנה וארנב נחמד היוצאים לחיפוש אחר מתנת יום ההולדת המושלמת לאם הילדה. בשנת 1972 פורסם הספר “William’s Doll” שעסק בכמיהתו של ילד לבובה, על אף הסתייגותו של אביו; הספר עובד לשיר שנכלל באלבום הילדים “Free to be … You and me” שיצא באותה שנה. בשנת 1974 פורסם הספר “My Grandson Lew” שעסק במוות של סב.
במשך 60 שנות עבודתה כעורכת במחלקת ספרי הנוער של HarperCollins, זולוטוב עודדה את הסופרים עמם עבדה לאמץ שיח מכבד, "בגובה העיניים" עם קוראיהם הצעירים. בשנות ה-70 המאוחרות, כשנורדסטרום פרשה, זולוטוב ירשה את מקומה כראש מחלקת הילדים בהוצאת HarperCollins.
לאורך קריירה שארכה 60 שנים, זולוטוב כתבה 70 ספרים וערכה 100, שנכתבו על ידי עשרות סופרים שונים.
שרון פרדו

| --- | --- |

 לידה:  17 בפברואר 1971 (בן 53) חיפה, ישראל 
 ענף מדעי:  יחסים בין־לאומיים 
 מקום לימודים:  אוניברסיטת שפילד (1996)  אוניברסיטת שפילד (1997)  אוניברסיטת גנט (2003) 
 מוסדות:  אוניברסיטת בן-גוריון בנגב (1 באוקטובר 2008) 
 תלמידי דוקטורט:  הילה זהבי 
 www.sharonpardo.com
 
שרון פרדו (‏נולד ב־17 בפברואר 1971) הוא פרופסור בפקולטה לפוליטיקה וממשל באוניברסיטת בן-גוריון בנגב וראש הקתדרה ללימודים אירופיים על שם ז'אן מונה (Jean Monnet Chair ad personam).
ביוגרפיה

בוגר תואר ראשון (1996) ושני (1997) במשפטים מאוניברסיטת שפילד באנגליה, בשנת 2003 קיבל תואר דוקטור מהפקולטה לפוליטיקה ומדעי החברה באוניברסיטת גנט בבלגיה בנושא "The Euro-Mediterranean Partnership: From European Unilateralism to Regional Regime" ובשנת 2005 כתב תזת פוסט דוקטורט באוניברסיטת בן-גוריון בנושא: “The Euro-Mediterranean Partnership: In Search for the New Euro Mediterranean Region".
פרדו הוא ראש מרכז סימון וייל למחקר וללימודי אירופה בת זמננו – המרכז הלאומי למצוינות במחקר ובהוראת הלימודים האירופיים ע"ש ז'אן מונה באוניברסיטת בן-גוריון. הוא עורך-שותף של סדרת הספרים האקדמיים "אירופה והעולם" בהוצאת הספרים לקסינגטון. פרופ' פרדו הוא נשיא "עילב - עמותה הישראלית ללימודים בינלאומיים", עמית מחקר בכיר נלווה ב"מרכז הלאומי לחקר אירופה" (NCRE) באוניברסיטת קנטרברי (אנ') בניו זילנד, חבר הנהלת המועצה הישראלית ליחסי חוץ (ICFR) וחבר לשכת עורכי הדין בישראל.
פרדו הוא ממקימי המשרד לשיתוף פעולה אזורי, בו שימש כמנהל תחום הפרויקטים וכעוזרו הבכיר של מנכ"ל המשרד. בתפקידיו אלה כיהן תחת השרים שמעון פרס, ציפי לבני ורוני מילוא.
תחומי המחקר שלו מתמקדים בממדים הפוליטיים והמשפטיים של מדיניות החוץ והביטחון האירופית. במחקריו הוא מתמקד בפיתוחו של המרחב האירופי-ים-תיכוני ובמערכת יחסי ישראל והאיחוד האירופי. פרדו מלמד קורסים שונים העוסקים בחקר תהליך האינטגרציה האירופית, הדיפלומטיה והמשפט הבינלאומי הפומבי.
ספריו

(with Joel Peters) Uneasy Neighbors: Israel and the European Union, Lexington Books, 2010
(with Joel Peters) Israel and the European Union: A Documentary History, Lexington Books, 2012
Normative Power Europe Meets Israel: Perceptions and Realities, Lexington Books, 2015
הערות שוליים

↑  שרון פרדו, קורות חיים, באתר המחלקה לפוליטיקה וממשל, אוניברסיטת בן-גוריון בנגב
↑  Our People, באתר המרכז הלאומי לחקר אירופה באוניברסיטת קנטרברי
↑  שרון פרדו, באתר המחלקה לפוליטיקה וממשל, אוניברסיטת בן-גוריון בנגב
| --- | --- |
בקרת זהויות :  NLI: 987007304536605171  GND: 140780327  ISNI: 0000 0001 1891 0297  LCCN: n2009059454  NTA: 328606855  ORCID: 0000-0003-3886-3664  SUDOC: 158773330  VIAF: 100680556   WorldCat (עם VIAF): 100680556
שרלוט ברנד-קורינת

| --- | --- |

"דיוקנה של שרלוט ברנד בשמלה לבנה", דיוקן מאת לוביס קורינת, 1902, שמן על בד, Stiftung Stadtmuseum Berlin
 לידה:  25 במאי 1880 ברלין, הקיסרות הגרמנית 
 פטירה:  10 בינואר 1967 (בגיל 86) ניו יורק, ארצות הברית 
 בן או בת זוג:  לוביס קורינת (26 במרץ 1903–?) 
 צאצאים:  Wilhelmine Corinth, Thomas Corinth 
 
שרלוט ברנד-קורינת (בגרמנית: Charlotte Berend-Corinth‏;  25 במאי 1880 – 10 בינואר 1967) הייתה ציירת גרמנייה ואמנית בזצסיון הברלינאי. היא הייתה נשואה לצייר הגרמני לוביס קורינת.
קורות חייה

ברנד למדה אמנויות יפות בבית הספר המלכותי לאמנות בברלין ובמוזיאון בברלין, בהוראת אווה סטורט ומקס שפר. בשנת 1901 היא הייתה התלמידה הראשונה בבית הספר הפרטי לאמנות של לוביס קורינת שהתאהב בה. היא הפכה למודל שלו למספר ציורים, כולל "דיוקנה של שרלוט ברנד בשמלה לבנה". ב-26 במרץ 1903 נישאה ללוביס קורינת ושינתה את שמה לברנד-קורינת. ב-13 באוקטובר אותה שנה נולד בנם תומאס קורינת, ובתם וילהלם קורינת נולדה ב-13 ביוני 1909.
ברנד קורינת החלה להציג את ציוריה בזצסיון הברלינאי בשנת 1906. היא הצטרפה אליהם בשנת 1912 ולא עזבה אותם לאחר הפיצול החדש שהוביל מקס ליברמן כאשר לוביס קורינת הפך למנהיג החדש שלהם. היא ציירה איורי ספרים עבור מקס פאלנברג, פריצי מאסרי, ולסקה גרט וציירה פורטרטים של מייקל בוהנן, ורנר קראוס, פול בילדט ופול גרץ.
בשנות העשרים של המאה העשרים תמכה באמנים צעירים מהתיאטראות בברלין. בשנת 1919 קנה לוביס קורינת בית באורפלד בוולצ'נסי בו יוכלו הוא ואשתו לפרוש מחייהם בברלין. בביתה שעל שפת האגם באורפלד, היא ציירה נופים, דיוקנאות וטבע דומם עד שפרשה מזירת האמנויות הפעילות.
בעלה נפטר בשנת 1925 מדלקת ריאות במהלך מסע להולנד.
עבודתה הייתה חלק מאירוע הציור בתחרות האמנות באולימפיאדת קיץ 1932.
ברנד-קורינת היגרה בשנת 1933 לארצות הברית של אמריקה, לשם בנה תומאס כבר התגורר בעיר ניו יורק.
בשנת 1958 פרסמה ספר ציוריו המלאים של לוביס קורינת, שהפך ליצירה סטנדרטית ונמצא בשימוש בהווה.
ברנדט-קורינת נפטרה בשנת 1967.
הערות שוליים

↑  Olympedia – Charlotte Berend-Corinth, www.olympedia.org
↑  Corinth, L., Schuster, P.-K., Vitali, C., & Butts, B. (1996). Lovis Corinth. Munich: Prestel
| --- | --- |
בקרת זהויות :  NLI: 987007260130805171  BIBSYS: 90385108  BnF: cb12376559w (data)  CiNii: DA0727864X  GND: 118655809  ISNI: 0000 0000 8115 647X  LCCN: n80125294  LNB: 000217404  NTA: 296375594  RKD: 6760  SELIBR: 177440  SNAC: w6cc12kv  SUDOC: 032807813  ULAN: 500008039  VIAF: 36998031   WorldCat (עם VIAF): 36998031 
לוביס ושרלוט בסטודיו בברלין, 1908
שרון פרנס

| --- | --- |
אין תמונה חופשית
 לידה:  31 ביולי 1973 (בן 51) אופקים, ישראל 
 מדינה:  ישראל 
 פרופיל ב-IMDb
 
שרון פרנס (נולד ב-31 ביולי 1973) הוא שחקן, דוגמן ואיש עסקים ישראלי.
ביוגרפיה

שרון פרנס נולד בעיר הרצליה. התייתם מאביו כשהיה בן 4. לפרנס אח בשם רביד ואחות חורגת מאביו המאמץ יחיאל, עמו התחתנה אמו דליה כ-4 שנים לאחר פטירתו של אביו הביולוגי. במשך 13 שנים, בשנים 1975–1988, התגורר פרנס בניו יורק.
הוא סיים שלוש שנות לימוד בסטודיו למשחק ניסן נתיב. בשנת 1997 התחיל בקריירת משחק ושיחק בסדרות שונות. בשנת 2004 הופיע במופע משותף עם שרי ועוזי פוקס. מיוצג בסוכנות "יולי".
בעבר פרנס השתתף בקטלוג של ״עמינח״ לצידה של איה קרמרמן,והצטלם גם בקטלוג לחליפות צלילה.
פרנס למד מינהל עסקים במכללת המרכז הבינתחומי הרצליה. החל משנת 2005 הוא מכהן כמנכ”ל בעסק המשפחתי של הוריו, "אלנפר - סחר ייבוא ושיווק".
פרנס הוא אחיינה של השחקנית והזמרת דליה לביא.
סדרות בהן שיחק

דורון: "אולי הפעם", 2007
כתב: "הנפילים", 2007
"הנסיכה", 2006
דייוויד מרגוליס: "אהבה מעבר לפינה", 2005
יגאל: "מיכאלה", 2004
מדריך חדר כושר: "הוא והיא", 2002
מנחה: ״שותפים״, 2001
נתי: "לגעת באושר", 2001
שרון: "כחול עמוק", 1997
הערות שוליים

1 2  תחנה בזמן, באתר eliadamarphotos.blogspot.com
↑  אלנפר - סחר ייבוא ושיווק, אתר החברה
↑   אמיר פרישר גוטמן- ריאיון מתוך התוכנית "שותפים" עם שרון פרנס ואפרת כהן, יולי 2001, סרטון בערוץ "מורן מזרחי", באתר יוטיוב (אורך: 07:35)
שחיינית (עוף)

| שחיינית |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: תרופודה
משפחה:: חרטומניים
סוג:: שחיינית
מינים
 Phalaropus fulicarius  Phalaropus lobatus  Phalaropus tricolor
שם מדעי
 Phalaropus ‏בריסון, 1760

שחיינית (שם מדעי: Phalaropus) הוא סוג של עופות מים ממשפחת החרטומניים הכולל 3 מינים הקרובים לארנריות.
מאפיינים

מינים אלה חיים בחצי הכדור הצפוני, כשמין אחד חי באמריקה הצפונית ושניים מצויים בצפון אירואסיה בקיץ ונודדים דרומה בחורף.
הם בעלי צבעים שחורים-חומים עם חזה אדום, ראש לבן ומקור ארוך ושחור. הם מבלים את רוב זמנם במים.
שלושת המינים מתייחדים בכמה מאפיינים: א. דרך השגת המזון: השחייניות מבצעות שחייה מהירה במעגלים, יוצרות מערבולת קטנה ומלקטות את חרקי המים, העולים כתוצאה מכך. בדרך זו הן תופסות גם סרטנים ירודים קטנים. ב. היפוך בתפקידי המין: הנקבות צבעוניות יותר מהזכרים, מחזרות אחריהם ונלחמות נגד נקבות אחרות כדי לזכות בבן זוג. ג. פוליאנדריה (נקבה אחת מתרבה עם כמה זכרים): לאחר הטלת הביצים עוזבת הנקבה את הקן ויוצאת לחפש בן זוג אחר. הזכר נשאר לדגור ולטפל בצאצאים.
בנוסף, השחייניות מתאפיינות בקרומי שחייה נפרדים, כלומר, אחד בכל אצבע. מאפיין זה קיים אצל עוד כמה עופות מים, כמו האגמייה.
במינים הנודדים הנקבות יוצאות דרומה כאשר מסתיימת סדרת ההטלות שלהן. הזכרים עם הצאצאים הצעירים יוצאים חודש-חודשיים מאוחר יותר.
מיון

בסוג שלשוה מינים, שני הראשונים מצויים בישראל:
שחיינית צרת-מקור (Phalaropus lobatus)
שחיינית רחבת-מקור (Phalaropus fulicarius)
שחיינית תלת-גונית (Phalaropus tricolor)
שלט הוליווד

| --- | --- |

 מידע כללי
 סוג:  סימן נוף, cultural icon, אטרקציה תיירותית 
 כתובת:  Mount Lee 
 מיקום:  לוס אנג'לס 
 מדינה:  ארצות הברית 
 הקמה ובנייה
 תקופת הבנייה:  ?–1923
 תאריך פתיחה רשמי:  1923 
 מידות
 אורך:  352 רגל 
 גובה:  44 רגל 
 קואורדינטות:  34°08′03″N 118°19′18″W﻿ / ﻿34.134102777778°N 118.32169444444°W﻿ / 34.134102777778; -118.32169444444
 hollywoodsign.org
  (למפת לוס אנג'לס מוגדלת) שלט הוליווד(למפת לוס אנג'לס רגילה) שלט הוליווד
 
שלט הוליווד כיום
מבט מרחוק על השלט
שלט הוליווד (באנגלית: Hollywood Sign) הוא שלט מפורסם ואייקון תרבותי הממוקם בלוס אנג'לס, קליפורניה. הוא הוקם במקור בשנת 1923 כדי לפרסם פרויקט בנייה חדש באזור גבעות הוליווד של הרי סנטה מוניקה. צורת השלט, הממוקם על הר לי, היא כיום סימן מסחר רשום ואין להשתמש בה בלי אישור מועצת המסחר של הוליווד. השלט ממוקם בגובה 478 מטרים מעל פני הים.
השלט לעיתים קרובות נראה בתרבות פופולרית, בפרט עבור סצנות מעבר (המעידות על מיקום העלילה) בסרטים וסדרות המצולמים בקרבת הוליווד.
היסטוריה

במקור היה כתוב על השלט "הוליוודלנד" (HOLLYWOODLAND) - היינו, "ארץ הוליווד" ומטרתו הייתה לפרסם את פרויקט פיתוח הגבעות שמעל מחוז הוליווד של לוס אנג'לס. יזם בשם ה. ג'. ויטלי (H.J. Whitley) עשה שימוש בשלט דומה על-מנת לפרסם את פרויקט הבינוי רמות ויטלי (Whitley Heights) שהיה ממוקם בין שדרות הילנד (Highland Avenue) וויין (Vine) והציע לחברו, הארי צ'נדלר (Harry Chandler) הבעלים של הלוס אנג'לס טיימס להשתמש בשלט דומה על-מנת לפתח את האזור שבבעלותו - אזור גבעות הוליווד. 
צ'נדלר שכר את חברת השלטים קרסנט (Crescent Sign Company) להקים את השלט לכיוון דרום. השלט עוצב על ידי הבעלים של חברת הסרטים - תומאס פיסק גוף Thomas Fisk Goff (נולד ב-1890 - נפטר ב-1984). השלט נחנך רשמית ב-13 ביולי 1923, ובאותה עת הואר על ידי נורות שהקיפו את האותיות. גובה כל אות היה 15 מטרים ורוחב כל אות היה 9 מטרים.
בעת הקמתו של השלט לא הייתה כל כוונה כי יישאר שם באופן קבוע. היזמים התכוונו שהשלט יישאר במקומו רק למשך כשנה, על-מנת לפרסם את הפרויקט.
בספטמבר 1932, השחקנית פג אנטוויסטל התאבדה בקפיצה מהאות "H".
החוזה עם חברת האחזקה של השלט הסתיים בשנת 1939, ולאחר כמה שנים מצבו של השלט התדרדר. בשנות ה-40, אלברט קות'ה (Albert Kothe) שהיה אחראי על תחזוקת השלט הזיק בשוגג לאות "H", כאשר נהג בשיכרות והתנגש באות. בשנת 1949 רכשה לשכת המסחר של הוליווד את השלט, הורידה את המילה "לנד" ותיקנה את שאר השלט. על מנת שלא לשלם בגין עלויות התאורה לא החליפה את נורות השלט. במהלך השנים התדרדר מצב האותיות, האות "O" נשברה (והפכה להיות "U"), ועל כן הוחלט בשנת 1978 לשקם את השלט.
תשעה תורמים ובהם השחקן ג'ין אוטרי, המו"ל יו הפנר, הזמר אנדי ויליאמס ואליס קופר תרמו כל אחד 27,700 דולרים על מנת לשקם את השלט. הפעם נבנה השלט מפלדה אוסטרלית. גובה כל אות בשלט החדש 13.7 מטרים ורוחב כל אות נע בין 9.3 ל-11.8 מטרים. השלט החדש נחנך ביום השנה ה-75 להקמת העיר הוליווד, ב-14 בנובמבר 1978. הטקס שודר בטלוויזיה בשידור חי בו צפו כ-60 מיליון צופים.
בשנת 2005 נערך שיפוץ נוסף של השלט. גם ב-2012 עבר השלט שיפוץ נרחב.
היסטוריה > תורמי השיפוץ בשנת 1978

H - טראנס דונלי
O - ג'ובני מאזה
L - לס קלי
L - ג'ין אוטרי
Y - יו הפנר
W - אנדי ויליאמס
O - תקליטי האחים וורנר
O - אליס קופר, לזכרו של גראוצ'ו מרקס
D - דניס לידטקה
אזכורים בקולנוע ובטלוויזיה

מספר רב של סרטים וסדרות טלוויזיה הציגו את השלט המפורסם:
השלט מופיע באות הפתיחה בלוגו של חברת פוקס המאה ה-20 שהופק מאמצע שנות התשעים.
בסרט 1941 מפציץ טייס P-40 "ביל הפרוע" קלסו את המילה LAND - ומשאיר רק את המילה Hollywood.
בסרט המופע של טרומן מבנה הכיפה בו מצולם המופע נמצא צפונית לשלט.
בסרט אוסטין פאוורס - גולדממבר, המחבוא של ד"ר איוול נמצא מאחורי השלט.
השלט שימש תפאורה לתוכנית הטלוויזיה "המחיר הוא נכון".
בסרט היום שאחרי מחר נהרס השלט על ידי טורנדו.
בסרט יום הארבה מתרחשת סצנה בה מדריך תיירים מספר על השלט.
סצנת הפתיחה של הסרט איש ההרס מצולמת מעל השלט.
בסרט רעידת אדמה נהרס השלט ברעידת אדמה והאותיות נופלות מהר.
בסרט סופרמן נוטות אותיות השלט ברעידת אדמה.
בסדרת הטלוויזיה אלן, אלן דג'נרס נוהגת לשבת לרגלי השלט.
בסרט הר געש ניתן לראות את השלט מעל זרמי הלבה של הר הגעש.
בכרזה לסרט מיסטר בין מיסטר בין לוקח את האות "O".
בסרט פרסי ג'קסון וגנב הברק הכניסה לגיהנום נמצאת תחת האות "H" ודרכה הם עוברים כדי להציל את אמו של פרסי.
בסרט "הופ הארנב" עובר הארנב "א.מ" מהבית שלו להוליווד, ופתח הכניסה להוליווד נמצא מלפני השלט.
בסרט ידידים פלוס ג'ימי משכנעת את דילן לטפס על השלט.
בסרט ארגו, בזמן נסיעתו של סוכן ה CIA טוני מנדז להוליווד, נראה השלט ההרוס של הוליווד לפני השיפוץ של 1978 (זוהי טעות אנכרוניסטית, שכן עלילת הסרט מתרחשת ב 1980).
בסדרה הפוני הקטן שלי: חברות היא קסם  מוצג במפתה של אקווסטריה שלט המבוסס על השלט של הוליווד וכתוב שמה "אפלווד".
בסרט סן אנדריאס, מתמוטט השלט בעקבות רעידת אדמה.
בסרט ברבי, ברבי עוברת ליד שלט המבוסס על השלט של הוליווד שכתוב עליו "ברבילנד".
שינויים שנעשו לשלט

בעבר הרשתה העיר לעשות שינויים זמניים בשלט לצרכים מסחריים, בשל התנגדות התושבים כיום הדבר נאסר, אולם במקרים רבים עוברים על החוק ומשנים את השלט ובהם:
HOLLYWEED - בינואר 1976, כמחאה על חוקים נגד עישון מריחואנה.
HOLLYWEED - בדצמבר 1983, עבור סצנת הפתיחה של הסרט Hollywood Hot Tubs.
HOLYWOOD - באפריל 1977, בשביל טקס חג הפסחא.
GO NAVY - בנובמבר 1983, בשל משחק בין הצבא לצי שנערך באצטדיון רוז בול.
RAFFEYSOD - בינואר 1985, על מנת לפרסם את הלהקה "The Raffeys".
FOX - באפריל 1987, על מנת לפרסם את תחנת הטלוויזיה.
CALTECH - במאי 1987, על מנת לפרסם את המכון הטכנולוגי של קליפורניה.
OLLYWOOD - ביולי 1987, בתקופת שימועי איראן-קונטראס בקונגרס (הכוונה לאוליבר נורת').
HOLY WOOD - בספטמבר 1987, לרגל ביקור האפיפיור יוחנן פאולוס השני בעיר.
USCWOOD - בסתיו 1987, לרגל המשחק השנתי בין קבוצות הפוטבול USC-UCLA (השלט לא שונה לחלוטין כיוון שמבצעי השינוי נתפסו באמצע השינוי).
OIL WAR - בשנת 1991 כמחאה על מלחמת המפרץ.
PEROTWOOD - במהלך הבחירות לנשיאות ארצות הברית בשנת 1992 בתמיכה ברוס פרו.
GO UCLA - בסתיו 1993, לרגל משחק הפוטבול השנתי של UCLA-USC. כעשרים סטודנטים שביצעו את השינוי נתפסו והועמדו לדין. בעקבות מקרה זה הותקנה מערכת אבטחה בעלות של 100,000 דולרים בשנת 1994 הכוללת גלאי תנועה ומצלמות.
PEROTWOOD - במהלך הבחירות לנשיאות של שנת 1996, בתמיכה ברוס פרו. המשחיתים ניתקו את מערכת האזעקה.
JOLLYGOOD - על מנת לפרסם טיסות ישירות של חברת וירג'ין אייר מלוס אנג'לס ללונדון.
KE$HAWOOD - הזמרת KE$HA וחברותיה שינו את השלט לפרסום.
HOLLYWeeD - בינואר 2017, שוב, כמחאה על חוקים נגד עישון מריחואנה.
HOLLYWD - באוגוסט 2024, כחלק ממיצג של לוס אנג'לס כעיר המארחת את אולימפיאדת 2028 בטקס הסיום של אולימפיאדת פריז 2024
הערות שוליים

↑  קרן שפירא, ‏לבן על לבן: שלט הוליווד עובר מתיחת פנים, באתר ‏מאקו‏, 14 באוקטובר 2012
↑  סוכנויות הידיעות‏, מחווה למריחואנה: מה קרה לשלט המפורסם של לוס אנג'לס?, באתר וואלה, 2 בינואר 2017
| --- | --- |
בקרת זהויות :  GND: 1045922293  VIAF: 305925036   WorldCat (עם VIAF): 305925036 
השלט בתקופת ההזנחה שלו